CELEX: 32015D1104(01)
Language: hu
Date: 2015-10-26 00:00:00
Title: A Bizottság határozata (2015. október 26.) az egyrészről az Európai Unió és az Európai Atomenergia-közösség, másrészről Koszovó közötti stabilizációs és társulási megállapodásnak a megkötéséről

4.11.2015   
            
            
               HU
            
            
               Az Európai Unió Hivatalos Lapja
            
            
               C 364/4
            
         A BIZOTTSÁG HATÁROZATA
   (2015. október 26.)
   az egyrészről az Európai Unió és az Európai Atomenergia-közösség, másrészről Koszovó (1) közötti stabilizációs és társulási megállapodásnak a megkötéséről
   (2015/C 364/04)
   AZ EURÓPAI BIZOTTSÁG,
   tekintettel az Európai Atomenergia-közösséget létrehozó szerződésre és különösen annak 101. cikkének második bekezdésére,
   tekintettel a Tanácsnak az Európai Atomenergia-közösséget létrehozó Szerződés 101. cikke szerint történt jóváhagyására,
   mivel:
   
               (1)
            
            
               2013 júniusában a Tanács felhatalmazta az Európai Bizottságot, hogy tárgyalásokat kezdjen Koszovóval a stabilizációs és társulási megállapodásról. A megállapodás 2014. július 25-i parafálásával a tárgyalások sikeresen lezárultak.
            
         
               (2)
            
            
               A megállapodás kiterjed az Európai Atomenergia-közösség hatáskörét illető kérdésekre is.
            
         
               (3)
            
            
               A megállapodást ezért az Európai Atomenergia-közösség nevében is meg kell kötni az Európai Atomenergia-közösséget létrehozó szerződés hatályába tartozó kérdések tekintetében.
            
         
               (4)
            
            
               A megállapodás aláírása és megkötése külön eljárás tárgyát képezi az Európai Unióról szóló szerződés, illetve az Európai Unió működéséről szóló szerződés hatálya alá tartozó kérdések tekintetében. A stabilizációs és társulási megállapodást – későbbi időpontban történő megkötésére figyelemmel – az Európai Unió nevében aláírják.
            
         
               (5)
            
            
               A megállapodás nem érinti a tagállamok Koszovó jogállására vonatkozó álláspontját, amelyről a nemzeti gyakorlatnak és a nemzetközi jognak megfelelően születik majd döntés.
            
         
               (6)
            
            
               Ezenfelül az e határozatban és a megállapodásban alkalmazott kifejezések, szövegezés vagy meghatározások egyike sem, illetve a megállapodás megkötéséhez szükséges valamennyi jogalap alkalmazása sem jelenti azt, hogy az Európai Atomenergia-közösség önálló államként ismerné el Koszovót, sem azt, hogy az egyes tagállamok elismernék Koszovót ilyen minőségben, kivéve, ha ezt már korábban megtették.
            
         
               (7)
            
            
               Az egyrészről az Európai Unió, az Európai Atomenergia-közösség, másrészről Koszovó közötti stabilizációs és társulási megállapodást az Európai Atomenergia-közösség nevében meg kell kötni,
            
         ELFOGADTA EZT A HATÁROZATOT:
   1. cikk
   Az egyrészről az Európai Unió, az Európai Atomenergia-közösség, másrészről Koszovó közötti stabilizációs és társulási megállapodásnak az Európai Atomenergia-közösség nevében az Európai Bizottság által történő megkötését a Tanács jóváhagyja.
   A megállapodás szövegét csatolták az egyrészről az Európai Unió és az Európai Atomenergia-közösség, másrészről Koszovó közötti stabilizációs és társulási megállapodásnak az Európai Atomenergia-közösség nevében történő aláírásáról szóló tanácsi határozathoz (2).
   2. cikk
   E határozat nem érinti a tagállamok és az Európai Atomenergia-közösség Koszovó státusára vonatkozó álláspontját.
   3. cikk
   A Bizottság európai szomszédságpolitikáért és a csatlakozási tárgyalásokért felelős tagja felhatalmazást kap az egyrészről az Európai Unió, az Európai Atomenergia-közösség, másrészről Koszovó közötti stabilizációs és társulási megállapodás aláírására és a megállapodás 144. cikkében meghatározott jóváhagyó okmány Európai Atomenergia-közösség nevében történő letétbe helyezésére.
   
      Kelt Brüsszelben, 2015. október 26-án.
      
         
            a Bizottság részéről
         
         Johannes HAHN
         
            a Bizottság tagja
         
      
   
   
      (1)  Ez a megnevezés nem érinti a jogállással kapcsolatos álláspontokat, továbbá összhangban van az 1244/1999 ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.
   
      (2)  A 10728/1/15 REV 1 és a 10724/2/15 REV 2 COWEB 66 számú dokumentumok (a Hivatalos Lapban még nem jelent meg).